b'\n_START_ARTICLE_\nLungsod ng Vaticano\n_START_SECTION_\nEtimolohiya\n_START_PARAGRAPH_\nIpinangalan ang lungsod-estado sa Burol Vaticano (Mons Vaticanus). Nariyan na ang Burol Vaticano at ng kanugnog nitong Kapatagang Vaticano (Campus Vaticanus) bago pa ng Kristyanismo, at nang maging Kristyano ang Imperyong Romano ay doon na sinimulang ipatayo ang Basilika ni San Pedro, ang Palasyong Apostoliko at ang Kapilyang Sistina nito, at ang Museong Vaticano.\n_START_SECTION_\nKasaysayan\n_START_PARAGRAPH_\nNabuo ang kasalukuyang bansa mula sa d\xc3\xa1ting teritoryo ng Mga Estadong Papal na isinanib sa Kahari\xc3\xa1n ng Italya. Itinatag ito sa pamamagitan ng Tratadong Laterano, na siyang nilagdaan ng Punong Ministrong si Benito Mussolini para kay Haring Victor Emmanuel III, at Pietro Gasparri, Kalihim\xe2\x80\x93Kardinal ng Estado, para kay Papa Pio XI noong 11 Pebrero 1929.'